ন্যাশনাল হেরাল্ড মামলায় সোনিয়া রাহুলকে নোটিস আদালতের কী হবে এবার? দেখুন বড় খবর

ওয়েডেস্ক: ন্যাশনাল হেরাল্ড (National Herald) মামলায় সনিয়া গান্ধী (Sonia Gandhi) ও রাহুল গান্ধীর (Rahul Gandhi) সম্পত্তি বাজেয়াপ্ত করার প্রক্রিয়া শুরু হয়েছে। আদালতে ইডির (ED) চার্জশিট জমা পড়েছে। এবার খানিকটা স্বস্তি? ন্যাশনাল হেরাল্ড মামলায় সনিয়া, রাহুলের বক্তব্য শুনতে চায় আদালত। দিল্লির রাউস অ্যাভিনিউ আদালত নোটিস পাঠাল। অভিযুক্তদের বিরুদ্ধে মামলাটি আনুষ্ঠানিকভাবে গ্রহণ হওয়ার আগে তাঁরা বক্তব্য জানাতে পারেন। সনিয়া, রাহুল ও অন্য অভিযুক্তদের নোটিস পাঠানো হয়েছে। আগামী ৮ মে মামলার পরবর্তী শুনানি।

এপ্রিল মাসের প্রথম দিকে ন্যাশনাল হেরাল্ড মামলায় আদালতে চার্জশিট জমা হয়। ১৪ এপ্রিল ওই চার্জশিট আদালতে গ্রহণ করে। বিজেপির সুব্রহ্মনম স্বামী মামলা করেছিলেন। ন্যাশনাল হেরাল্ড সংবাদপত্রের প্রকাশনা সংস্থা এজেএল। ২০০৮ সালে ওই সংবাদপত্রের প্রকাশ বন্ধ হয়ে যায়। ওই প্রকাশনা সংস্থার বাজারে অনেক টাকা ঋণ ছিল। সনিয়া, রাহুল গান্ধীদের ইয়ং ইন্ডিয়ান প্রাইভেট লিমিটেড সংস্থা তা অধিগ্রহণ করে। ফলে হেরাল্ডের সম্পত্তি ইংয় ইন্ডিয়ানের কব্জায় আসে। একইভাবে দেনার দায়ও বর্তায় তাদের উপরে। তবে ঘটানক্রমে দেনার টাকা উদ্ধার সম্ভব নয় বলে জানায় কংগ্রেস। সেই কারণে ওই ঋণ মুকুব করে কংগ্রেস। অভিযোগ, কংগ্রেস রাজনৈতিক দল। তারা বাণিজ্যিক সংস্থাকে ঋণ দিতে পারে না। পিএমএলএ আইনে ২০২১ সালে মামলার তদন্ত শুরু করে ইডি।